  vk.com (Алексей Семенов) Анжелика Тихонова корреспондент Алнаш ёросысь Писейгуртын «Образование» йӧскалык ӵектослэн «Успех каждого ребёнка» федерал ӵектосэзъя школа спортзалэз рос-прос тупатъязы. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Спортзалэз 1979-тӥ арын пуктэм дырысеныз нырысьсэ рос-прос тупатъязы. Лэсьтӥськисьёс выжъёссэ, электроезъёссэ воштӥзы, вӧлдэтсэ, борддоръёссэ тупатъязы, шуныт сётон сӧзнэтлэсь люкетсэ выльдӥзы но тылпу потон сярысь ивортӥсь тӥрлык пуктӥзы. Со сяна, выльдэм спортзалэ волейбол сетка, ӝӧквыл теннисэн шудыны ӝӧкъёс но укноосы сеткаос басьтӥзы. Ужъёслы 850 сюрс манетлэсь трос коньдон быдтӥзы. Тодэ вайытом, 2022-тӥ арын Удмуртиын ньыль выль школа пуктыны ӧдъяло.  Тегъёс: школаос тупатъянужъёс Алнаш йӧскалыкӵектосъёс Удмуртия  